לאורך השנים האחרונות,
ביליתי את הקיץ במעבדה לחקר ימי
בוודס הול, מסצ'וסטס.
ושם בעצם, הייתי שוכר סירה.
והייתי רוצה לבקש מכם
לצאת לטיול בסירה איתי הלילה.
אז אנחנו יוצאים מאיל פונד למייצר ווניארד,
ליד החוף של מרת'ס וויניארד,
מצוידים בגשש לזיהוי נקודות טובות
שמהן נצפה לתוך האוקיינוס האטלנטי.
קודם לכן רציתי להגיד "למעמקי האוקיינוס האטלנטי",
אבל לא צריך להעמיק כדי להגיע אל הלא נודע.
כאן, במרחק של פחות מ 3 ק"מ
ממה שנחשב למעבדה לחקר ימי הגדולה ביותר בעולם,
אנו מורידים רשת פלנקטון למים
ומעלים לפני השטח
דברים שהאנושות לא שמה אליהם לב,
ולעיתים קרובות אף לא ראתה מעולם.
הנה אחד האורגניזמים שתפסנו.
זוהי מדוזה
אבל הסתכלו מקרוב,
ובתוכה יש עוד אורגניזם
שככל הנראה חדש למדע לחלוטין.
זן חדש לגמרי.
או מה לגבי היצור השקוף הזה
עם לב פועם,
שנוצר א-מינית על ראשו
צאצא שייגדל ויתרבה בצורה מינית
אני אחזור על זה:
החיה הזו נוצרת בצורה א-מינית על ראשה
ובהמשך תתרבה בצורה מינית בדור הבא
מדוזה מוזרה?
לא בדיוק.
זהו אצטלן
זו קבוצה של בעלי חיים
איתה יש לנו הסטוריה גנטית משותפת ארוכה
וזה אולי חסר החוליות הקרוב אלינו ביותר
הכירו את בן דודכם,
ת'ליה דמוקרטיקה
(צחוק)
אני בטוח שלא שמרתם לה מקום במפגש המשפחתי האחרון
לת'ליה
אבל הרשו לי להגיד לכם
יצורים אלו קרובים אלינו מאוד
בדרכים שרק כיום אנחנו מתחילים להבין.
אז כשמישהו יגיד לכם בצורה מלגלגת
שמחקר כזה הוא סתם טיול דיג
אני מקווה שתזכרו את המסע שעשינו ביחד
כיום רוב המדעים הביולוגיים רואים ערך
רק בלמידת מה שאנחנו כבר יודעים
במיפוי יבשות מוכרות,
אבל כמה מאיתנו מתעניינים בלא נודע
אנו רוצים לגלות יבשות חדשות
ולצפות בנופים מרהיבים ולא מוכרים
אנו רוצים לחוות תמיהה מוחלטת
על ידי משהו שלא ראינו בעבר.
וכן, אני מסכים
יש הרבה גאווה באמירה
"היי, אני הייתי הראשון לגלות זאת."
אך זה לא מייזם האדרה עצמית,
כי בסוג זה של מחקר,
אם אתם לא מרגישים כמו טיפשים רוב הזמן
אתם לא חוקרים מספיק לעומק
(צחוק)
כל קיץ אני מעלה לסירה הקטנה שלנו
עוד ועוד דברים שאנו יודעים מעט מאוד עליהם
אני רוצה לספר לכם סיפור הערב, על החיים
שלעיתים רחוקות מסופר בסביבה כזו.
מנקודת המבט של המעבדות שלנו השייכות למאה ה-21 -
התחלנו לשפוך אור על מיסתורין החיים בעזרת ידע
אנו חשים שלאחר מאות שנות מחקר
אנו מתחילים לעשות התקדמות משמעותית
בהבנת כמה מהמרכיבים הבסיסיים ביותר של החיים
האופטימיות שלנו משתקפת בהתפתחות הביוטכנולוגיה
ברחבי העולם,
נעשים מאמצים ליישם ידע כדי לרפא מחלות.
דברים כמו סרטן, זקנה, מחלות ניווניות
אלו חלק מהגורמים הלא רצויים מהם אנו רוצים להיפטר
לעיתים קרובות אני תוהה:
למה כל כך קשה לנו
לפתור את בעיית הסרטן?
האם זה כי אנו מנסים לפתור את הבעיה
במקום להבין את החיים?
לכל החיים בכוכב הלכת שלנו יש מקור משותף,
ואני יכול לסכם 3.5 מליארד שנים של חיים
בשקופית אחת.
רואים כאן ייצוג של כל המינים המוכרים בכוכב הלכת שלנו.
בתוך הגיוון המדהים הזה
אנו תופשים מקום קטן ולא מרשים.
(צחוק)
הומו ספיינס.
האחרונים ממיננו
ולמרות שאני לא רוצה לזלזל
בהישגים של המין שלנו,
כמה שאנו רוצים, וכמה שאנו מעמידים פנים
אנו לא אמת המידה של הכל.
אף על פי כן, אנחנו מודדים הרבה דברים
אנו מכמתים, מנתחים ומשווים, ללא ליאות
ורוב העבודה הזו חשובה לאין שעור
אבל הדגש הזה, שכופה על המחקר הביולוגי להתמחות
וליצר תוצרים מעשיים
מגביל אותנו בחקר החיים
לשדות מחקר צרים ורדודים.
אנו מודדים שביב קטן וצר להפליא של החיים
ומקווים שכל המספרים הללו יצילו את חיינו.
עד כמה צר אתם שואלים?
ובכן, אתן לכם מספר.
מנהל האוקיינוסים והאטמוספירה הלאומי שיער לאחרונה
ש 95 אחוזים מהאוקיינוסים שלנו עדיין לא נחקרו.
תנו לזה לשקוע לרגע.
95 אחוזים מהאוקיינוסים שלנו עדיין לא נחקרו
אני חושב שאפשר להגיד
שאנחנו עדיין לא יודעים אפילו כמה אנחנו לא יודעים.
לכן זה לא מפתיע שבתחום שלי כל שבוע
אנו מוסיפים עוד ועוד מינים חדשים
לעץ החיים המדהים הזה
זה לדוגמה
התגלה מוקדם יותר הקיץ,
חדש למדע,
וכעט נמצא לבד על ענף משלו בעץ המשפחתי.
מה שאפילו עצוב יותר
הוא שאנחנו יודעים על עוד בעלי חיים
אבל הביולוגיה שלהם עדין לא נחקרה מספיק.
אני בטוח שחלקכם שמעתם
שכוכב ים יכול לגדל מחדש זרוע שאבדה
אבל חלקכם לא יודעים
שהזרוע עצמה יכולה לגדל כוכב ים חדש.
ויש בעלי חיים שעושים דברים מדהימים
אני כמעט מוכן להתערב
שלא שמעתם מעולם על התולעת השטוחה Schmidtea mediterranea
הבחור הקטן הזה כאן
עושה דברים שפשוט משגעים אותי
אפשר לחתוך את החיה הזו ל18 חתיכות
וכל אחת מהחתיכות תגדל מחדש
לבעל חיים שלם
בפחות משבועיים
18 ראשים, 18 גופים, 18 תעלומות.
בעשור וחצי האחרונים בערך
ניסיתי להבין איך הקטנים האלה עושים מה שהם עושים
ואיך הם עושים את הקסם הזה.
אבל כמו כל קוסם טוב
הם לא ממש מגלים לי את הסודות שלהם
(צחוק)
אז הנה אנחנו
אחרי 20 שנה של חקר החיות הללו
מיפוי גנים, גירוד סנטר,
ואלפי קטיעות והתחדשויות
אנחנו עדיין לא מבינים איך הן עושות זאת
כל תולעת אוקיינוס בעצמה
מלאה במיסתורין.
אחד המאפיינים הנפוצים
של כל בעלי החיים עליהם דיברתי איתכם
הוא שנראה שהם לא קיבלו את המזכר
שהם צריכים להתנהג על פי הכללים
אותם הסקנו ממספר מצומצם של חיות
שברגע זה מאכלסות את רוב
המעבדות לביוכימיה בכל העולם
פיגשו את זוכי פרס הנובל שלנו.
שבעה זנים בסך הכל
שהפיקו את מירב המידע שלנו
על התנהגות ביולוגית
הבחור הקטן הזה כאן
שלושה פרסי נובל ב12 שנים
ועדיין, אחרי כל תשומת הלב שקיבלו
וכל הידע שסיפקו
וגם את רוב המימון,
שוב אנו עומדים מול סדרת בעיות
ואתגרים רבים נוספים
וזה משום שלרוע המזל
שבעת בעלי חיים אלו מייצגים
רק 0.0009 אחוז מכל המינים בכדור הארץ.
אז אני מתחיל לחשוד
שההתמחות שלנו מתחילה לעקב את ההתקדמות שלנו במקרה הטוב
ולהוליך אותנו שולל במקרה הרע
משום שההיסטוריה של החיים בכדור הארץ
היא הסטוריה של פורעי חוק.
החיים בכדור הארץ החלו כחד תאיים
שוחים באוקיינוס מליוני שנים
עד שאחד היצורים הללו החליט
"אני הולך לעשות משהו שונה היום:
היום אני אמציא רב תאיות,
ואני הולך לעשות את זה."
ואני בטוח שזו לא היתה החלטה פופולרית בזמנו
(צחוק)
אבל איכשהו הוא הצליח.
ואז יצורים רב תאיים החלו להתרבות
באוקיינוסים הבראשיתיים הללו
והם שגשגו
והם פה איתנו היום
יבשות החלו לצוץ מעל פני האוקיינוסים
ועוד ייצור חשב
"היי זה נראה כמו מגרש נדל"ן טוב.
אני אשמח לעבור לשם"
"אתה משוגע?
אתה תתייבש שם, שום דבר לא יכול לשרוד מחוץ למים."
אבל החיים מצאו דרך,
וכעט יש אורגניזמים שחיים על היבשה.
מתישהו הם הסתכלו על השמים
ואמרו "זה יהיה נחמד להגיע לעננים,
אני רוצה לעוף."
"אתה לא יכול לעבור על חוקי הכובד, לא תצליח לעוף."
ובכל זאת הטבע המציא
בכמה פעמים נפרדות
דרכים לעוף
אני אוהב לחקור את בעלי החיים הללו שעוברים על חוקים,
כי כל פעם שהם עוברים על חוק הם ממציאים משהו חדש
שעזר לנו להיות פה היום.
החיות הללו לא קיבלו את המזכר.
הן עוברות על החוקים.
אז אם אנחנו הולכים לחקור חיות שעוברות על החוקים
לא כדאי שדרך המחקר גם תעבור על החוק?
אני חושב שצריך לחדש את רוח המחקר שלנו
במקום להכניס את הטבע למעבדה
ולחקור אותו שם
צריך להביא את המדע
למעבדה המדהימה שהיא הטבע
ושם עם הנשקייה הטכנולוגית שלנו
לחקור כל צורת חיים חדשה שאנחנו מוצאים,
וכל מאפיין ביולוגי חדש
אנחנו צריכים להפוך את כל האינטלגנציה שלנו
שוב לטיפשות
חסרי אונים מול הלא נודע
כי לאחר הכל
מדע לא באמת עוסק בידע
מדע עוסק בבורות
זה מה שאנחנו עושים.
אנטואן דה סנט-אכזופרי כתב
"אם אתם רוצים לבנות ספינה,
אל תריצו אנשים לאסוף עץ
ואל תתנו להם מטלות ומשימות
למדו אותם את הכמיהה האינסופית לים..."
כמדען ומורה,
אני אוהב לנסח את זה כך שיבינו
שאנו המדענים צריכים ללמד סטודנטים
את הכמיהה האינסופית לים
שהוא הבורות שלנו.
הומו ספיינס הוא המין היחיד שאנחנו מכירים
שנמשך לחקר מדעי.
אנו, כמו כל המינים בכדור הארץ
שלובים בתוך הסטוריית החיים של הפלנטה,
ואני חושב שאני טועה כשאני אומר שהחיים הם תעלומה,
כי אני חושב שהחיים הם סוד גלוי
שקורא למין שלנו במשך אלפי שנים להבין אותו.
אז אני שואל אתכם:
האם אנחנו לא הסיכוי הטוב ביותר של החיים להבין את עצמם?
ואם כן,
למה לעזאזל אנחנו מחכים?
תודה רבה.
(מחיאות כפיים)